《过南安道中》
宋代·陈元晋

火乘金伏势方骄，天地围炉万物焦。
那信炎蒸天六月，却闻优渥雨三朝。
顿添秋思生庭树，颇觉春痕涨市桥。
分我清风陪独夜，又愁明月渺难招。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。